ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Φεβρουαρίου 1989

με την οποία αναγνωρίζεται ότι το Ηνωμένο Βασίλειο εφαρμόζει για το θερμικά επεξεργασμένο γάλα που προορίζεται για άμεση εθνική κατανάλωση τις μικροβιολογικές προδιαγραφές που προβλέπονται για τη δεύτερη φάση στην οδηγία 85/397/ΕΟΚ του Συμβουλίου

(89/165/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 85/397/ΕΟΚ του Συμβουλίου της 5ης Αυγούστου 1985 για τα υγειονομικά προβλήματα και τον υγειονομικό έλεγχο κατά τις ενδοκοινοτικές συναλλαγές θερμικά επεξεργασμένου γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 10 παράγραφος 1,

Εκτιμώντας:

ότι, σύμφωνα με το άρθρο 10 παράγραφος 1 της οδηγίας 85/397/ΕΟΚ, ένα κράτος μέλος το οποίο εφαρμόζει από την 1η Ιανουρίου 1989 για το θερμικά επεξεργασμένο γάλα που προορίζεται για εθνική κατανάλωση τις μικροβιολογικές προδιαγραφές που προβλέπονται για τη δεύτερη φάση, μπορεί, αφού διαπιστωθεί η εφαρμογή αυτή σύμφωνα με τη διαδικασία του άρθρου 14, να ορίζει, ως προϋπόθεση για την εισαγωγή στο έδαφός του αποστειρωμένου γάλακτος και γάλακτος UHT, την τήρηση των προδιαγραφών που προβλέπονται σ' αυτή τη φάση για το τελικό προϊόν και, για την εισαγωγή παστεριωμένου γάλακτος, την τήρηση των προδιαγραφών που προβλέπονται τόσο για το νωπό όσο και για το παστεριωμένο γάλα·

ότι, με την επιστολή της 1ης Δεκεμβρίου 1988, οι αρχές του Ηνωμένου Βασιλείου ανακοίνωσαν στην Επιτροπή την εθνική υγειονομική ρύθμιση για το θερμικά επεξεργασμένο γάλα που προορίζεται για άμεση εθνική κατανάλωση·

ότι η ρύθμιση αυτή θα αρχίσει να ισχύει την 1η Ιανουαρίου 1989 ·

ότι, αφού εξετάστηκε το θέμα στη συνεδρίαση της Μόνιμης Κτηνιατρικής Επιτροπής στις 19 Δεκεμβρίου 1988, διαπιστώθηκε ότι το Ηνωμένο Βασίλειο από την 1η Ιανουαρίου 1989 εφαρμόζει τις μικροβιολογικές προδιαγραφές που προβλέπονται στο παράρτημα Α κεφάλαια VI και VII φάση 2 της προαναφερθείσας οδηγίας, για το θερμικά επεξεργασμένο γάλα που προορίζεται για άμεση εθνική κατανάλωση· ότι, εξάλλου, οι αρχές του Ηνωμένου Βασιλείου ανέλαβαν την υποχρέωση να αποστέλλουν από το έδαφός τους προς το έδαφος των άλλων κρατών μελών για άμεση ανθρώπινη κατανάλωση μόνο το γάλα που πληροί τις μικροβιολογικές προδιαγραφές που προβλέπονται για τη δεύτερη φάση·

ότι η παρούσα απόφαση δεν αφορά τους όρους εισόδου στο έδαφος του Ηνωμένου Βασιλείου γαλακτοκομικών προϊόντων, κυρίως όσον αφορά το μικροβιολογικό επίπεδο του γάλακτος που χρησιμοποιείται για την παρασκευή τέτοιων προϊόντων·

ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από την 1η Ιανουαρίου 1989, το Ηνωμένο Βασίλειο εφαρμόζει για το θερμικά επεξεργασμένο γάλα που προορίζεται για άμεση εθνική κατανάλωση τις μικροβιολογικές προδιαγραφές που προβλέπονται για τη δεύτερη φάση στην οδηγία 85/397/ΕΟΚ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 226 της 24. 8. 1985, σ. 13.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Φεβρουαρίου 1989

για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Καναδά σχετικά με το εμπόριο αλκοολούχων ποτών

(89/189/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η Κοινότητα και ο Καναδάς, βάσει των διαπιστώσεων και συμπερασμάτων της Ειδικής Επιτροπής (Panal) της ΓΣΔΕ για τις εισαγωγές, τη διανομή και την πώληση αλκοολούχων ποτών, από καναδικά επαρχιακά πρακτορεία εμπορίας, κατέληξαν σε διευθέτηση, στις 17 Δεκεμβρίου 1988, με τη μορφή συμφωνίας·

ότι πρέπει να εγκριθεί η εν λόγω συμφωνία,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και του Καναδά σχετικά με το εμπόριο αλκοολούχων ποτών και οι ανταλλαγές επιστολών που επισυνάπτονται, εγκρίνονται εξ ονόματος της Κοινότητας.

Το κείμενο των πράξεων που αναφέρονται στο πρώτο εδάφιο επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 20 Φεβρουαρίου 1989.

Για το Συμβούλιο

Ο Πρόεδρος

F. FERNANDEZ ORDONEZ
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Φεβρουαρίου 1989

για τη βελτίωση της αποτελεσματικότητας των γεωργικών διαρθρώσεων στη Γαλλία, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γαλλική γλώσσα είναι το μόνο αυθεντικο)

(89/140/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η γαλλική κυβέρνηση ανακοίνωσε στις 10 Νοεμβρίου 1988 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις:

- υπηρεσιακό σημείωμα SDEEA / N88 / αριθ. 7014 της 19ης Μαΐου 1988 σε ό,τι αφορά τις ενισχύσεις στις επενδύσεις στον τομέα παραγωγής χοιρείου κρέατος,

- εγκύκλιος SDEEA - DEPSE της 28ης Οκτωβρίου 1988 σε ό,τι αφορά την τροποποίηση των ρυθμίσεων για τα σχέδια υλικής βελτίωσης·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων πληρούνται οι όροι χρηματοδοτικής συμμετοχής της Κοινότητας·

ότι οι προαναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του ΕΓΤΠΕ για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που ελήφθησαν στη Γαλλία κατ' εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένων υπόψη των διατάξεων που ανακοινώθηκαν, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 16 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιανουαρίου 1989

για την έγκριση του δεύτερου ειδικού προγράμματος σχετικά με την αποθήκευση, μεταποίηση και εμπορία του καπνού σε φύλλα που γνωστοποίησε η ελληνική κυβέρνηση βάσει του κανονισμού (ΕΟΚ) αριθ. 355/77 του Συμβουλίου

(Το κείμενο στην ελληνική γλώσσα είναι το μόνο αυθεντικό)

(89/122/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,

Εκτιμώντας:

ότι η ελληνική κυβέρνηση υπέβαλε στις 7 Απριλίου 1988 ειδικό πρόγραμμα σχετικά με την αποθήκευση, μεταποίηση και εμπορία του καπνού σε φύλλα·

ότι ο στόχος του εν λόγω προγράμματος είναι ο εξορθολογισμός και η προσαρμογή της μεταποίησης, αποθήκευσης και εμπορίας του καπνού σε φύλλα στην Ελλάδα, έτσι ώστε να καταστεί ο εν λόγω τομέας ανταγωνιστικότερος και να αυξηθεί η αξία της παραγωγής του· ότι, επομένως, συνιστά πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·

ότι η έγκριση του προγράμματος αυτού δεν είναι δυνατόν να περιλαμβάνει επενδύσεις, οι οποίες θα μπορούσαν να προκαλέσουν αύξηση του δυναμικού της παραγωγής των ανατολικών ποικιλιών καπνού·

ότι το πρόγραμμα αυτό περιλαμβάνει ικανοποιητικά στοιχεία, όπως περιγράφονται στο άρθρο 3 του κανονισμού (ΕΟΚ) αριθ. 355/77, ώστε να αποδεικνύεται ότι μπορούν να επιτευχθούν οι στόχοι που τίθενται στο άρθρο 1 του εν λόγω κανονισμού όσον αφορά τον τομέα του καπνού σε φύλλα στην Ελλάδα·

ότι ο κατ' εκτίμηση χρόνος που απαιτείται για την εφαρμογή του εν λόγω προγράμματος δεν υπερβαίνει τη χρονική περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το δεύτερο πρόγραμμα που υπέβαλε η ελληνική κυβέρνηση στις 7 Απριλίου 1988 για τον τομέα του καπνού σε φύλλα.

2. Η έγκριση αυτή δεν αφορά επενδύσεις που θα είχαν ως αποτέλεσμα οποιαδήποτε αύξηση του δυναμικού της παραγωγής των ανατολικών ποικιλιών καπνού.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 26 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 167 της 26. 6. 1987, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Ιανουαρίου 1989

για την έγκριση της έκτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ιταλία

(Το κείμενο στην ιταλική γλώσσα είναι το μόνο αυθεντικό)

(89/80/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την οδηγία 87/487/ΕΟΚ (2), και ιδίως το άρθρο 6 παράγραφος 4,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων (3), όπως τροποποιήθηκε τελευταία από την απόφαση 87/488/ΕΟΚ (4), και ιδίως το άρθρο 5,

Εκτιμώντας:

ότι, με την απόφαση 83/100/ΕΟΚ (5), η Επιτροπή ενέκρινε το πρόγραμμα ταχείας εξαλείψεως της κλασικής πανώλης των χοίρων που υπέβαλε η Ιταλία·

ότι με τις αποφάσεις 84/193/ΕΟΚ (6), 85/120/ΕΟΚ (7), 85/541/ΕΟΚ (8), 87/109/ΕΟΚ (9) και 88/120/ΕΟΚ (10), η Επιτροπή ενέκρινε μια πρώτη, δεύτερη, τρίτη, τέταρτη και πέμπτη τροποποίηση του αρχικού προγράμματος·

ότι, με τέλεξ της 29ης Νοεμβρίου 1988, οι ιταλικές αρχές ανακοίνωσαν στην Επιτροπή τις τροποποιήσεις που πρέπει να γίνουν στο πρόγραμμα προκειμένου να ληφθεί υπόψη η εξέλιξη της κλασικής πανώλης των χοίρων στην Ιταλία·

ότι, κατόπιν εξετάσεως, διαπιστώθηκε ότι το εν λόγω πρόγραμμα, όπως πραγματοποιήθηκε, είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (11) και με την οδηγία 80/1095/ΕΟΚ και ότι, κατά συνέπεια, εξακολουθούν να πληρούνται οι όροι για χρηματοδοτική συμμετοχή εκ μέρους της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η έκτη τροποποίηση του προγράμματος ταχείας εξάλειψης της κλασικής πανώλης των χοίρων που υπέβαλε η Ιταλία.

Άρθρο 2

Η τροποποίηση του προγράμματος που αναφέρεται στο άρθρο 1 παράγει αποτελέσματα από την 1η Ιανουαρίου 1989.

Άρθρο 3

Η παρούσα απόφαση απευθύνεται στην Ιταλική Δημοκρατία.

Βρυξέλλες, 16 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 280 της 3. 10. 1987, σ. 24.

(3) ΕΕ αριθ. L 325 της 1. 12. 1980, σ. 5.

(4) ΕΕ αριθ. L 280 της 3. 10. 1987, σ. 26.

(5) ΕΕ αριθ. L 61 της 8. 3. 1983, σ. 26.

(6) ΕΕ αριθ. L 100 της 12. 4. 1984, σ. 23.

(7) ΕΕ αριθ. L 46 της 15. 2. 1985, σ. 50.

(8) ΕΕ αριθ. L 334 της 12. 12. 1985, σ. 29.

(9) ΕΕ αριθ. L 48 της 17. 2. 1987, σ. 26.

(10) ΕΕ αριθ. L 60 της 5. 3. 1988, σ. 45.

(11) ΕΕ αριθ. L 47 της 21. 2. 1980, σ. 11.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιανουαρίου 1989

για την έγκριση ενός προγράμματος σχετικά με την προώθηση της εμπορίας ζώων και κρεάτων στο Niedersachsen και Bremen που υποβλήθηκε από την Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(89/88/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,

Εκτιμώντας:

ότι η κυβέρνηση της Ομοσπονδιακής Δημοκρατίας της Γερμανίας υπέβαλε στις 20 Ιανουαρίου 1988 ένα πρόγραμμα για την προώθηση της εμπορίας ζώων και κρεάτων στο Land Niedersachsen και στο Land της Βρέμης, το οποίο συμπλήρωσε στις 14 Οκτωβρίου 1988 με επιπλέον στοιχεία·

ότι το παραπάνω πρόγραμμα αποσκοπεί στην ορθολογική οργάνωση και τον εκσυγχρονισμό των εγκαταστάσεων σφαγής, τεμαχισμού και ψύξης, καθώς και των ψυκτικών αποθηκών· ότι στόχος του προγράμματος αυτού είναι η ενίσχυση της ανταγωνιστικότητας του εν λόγω τομέα και η αξιοποίηση των προϊόντων του· ότι ως εκ τούτου αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού μπορούν να επιτευχθούν για την προώθηση της εμπορίας ζώων και κρέατος στο Land Niedersachsen και στο Land της Βρέμης· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του κανονισμού αυτού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα σχετικά με την κτηνοτροφία και την παραγωγή κρέατος του Land Niedersachsen και στο Land της Βρέμης, το οποίο υποβλήθηκε από την κυβέρνηση της Ομοσπονδιακής Δημοκρατίας της Γερμανίας στις 20 Ιανουαρίου 1988 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 14 Οκτωβρίου 1988.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 12 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 167 της 26. 6. 1987, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Νοεμβρίου 1988

για την προσαρμογή των διορθωτικών συντελεστών που εφαρμόζονται από την 1η Απριλίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(89/63/ΕΟΚ, ΕΥΡΑΤΟΜ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/88 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 2176/88 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1988 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·

ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·

ότι πρέπει να προσαρμοστούν από 1ης Απριλίου 1988 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Απριλίου 1988 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.

Βρυξέλλες, 22 Νοεμβρίου 1988.

Για την Επιτροπή

Henning CHRISTOPHERSEN

Αντιπρόεδρος

ΠΑΡΑΡΤΗΜΑ

1.2 // // // Τόπος υπηρεσίας

// Διορθωτικοί συντελεστές // // // Βραζιλία // 52,56 // Γιουγκοσλαβία // 47,94 // Γκάνα // 50,16 // Ινδονησία // 61,15 // Κίνα // 53,42 // Κόστα Ρίκα // 55,14 // Μεξικό // 41,87 // Νήσος Μαυρικίου // 52,94 // Ουγκάντα // 114,61 // Σιέρρα Λεόνε // 132,87 // Σουρινάμ // 187,40 // Συρία // 106,29 // Τουρκία // 39,96 // //

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 204 της 29. 7. 1988, σ. 5.

(3) ΕΕ αριθ. L 191 της 22. 7. 1988, σ. 4.

(4) Βλέπε σελίδα 51 της παρούσας Επίσημης Εφημερίδας.
*****

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 13ης Απριλίου 1988

που χορηγεί απαλλαγή στην Επιτροπή όσον αφορά τη δημοσιονομική διαχείριση του πέμπτου Ευρωπαϊκού Ταμείου Ανάπτυξης κατά το οικονομικό έτος 1986

(88/334/ΕΟΚ)

ΤΟ ΕΥΡΩΠΑΪΚΟ ΚΟΝΟΒΟΥΛΙΟ

- έχοντας υπόψη τη συνθήκη για την ίδρυση της ΕΟΚ,

- έχοντας υπόψη την πρώτη σύμβαση ΑΚΕ-ΕΟΚ της Λομέ (1),

- έχοντας υπόψη του δημοσιονομικούς ισολογισμούς και τους λογαριασμούς διαχειρίσεως του τρίτου, τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1986 ( COM(87)192 τελικό),

- έχοντας υπόψη την έκθεση του Ελεκτικού Συνεδρίου σχετικά με το οικονομικό έτος 1986, στην οποία προσαρτώνται οι απαντήσεις των Οργάνων (2),

- έχοντας υπόψη τη σύσταση του Συμβουλίου σχετικά με τη χορήγηση της εν λόγω απαλλαγής (Εγγρ. C2-6/88),

- έχοντας υπόψη ότι η συνθήκη της 22ας Ιουλίου 1975 εξουσιοδοτεί το Ευρωπαϊκό Κοινοβούλιο να χορηγεί απαλλαγή όσον αφορά τις δημοσιονομικές δραστηριότητες της Κοινότητας,

- έχοντας υπόψη τη έκθεση της Επιτροπής Ελέγχου του Προϋπολογισμού και τη γνωνοδότηση της Επιτροπής Ανάπτυξης και Συνεργασίας (Εγγρ. Α2-6/88),

1. Χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1986, βάσει του ακόλουθου ποσού:

- πληρωμές: 108 447 891,60 ECU.

2. Καταχωρίζει τις παρατηρήσεις του στο ψήφισμα (3) που συνοδεύει την παρούσα απόφαση.

3. Αναθέτει στον Πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, στο Συμβούλιο και στο Ελεγκτικό Συνέδριο, καθώς και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Στρασβούργο, 13 Απριλίου 1988.

1.2.3 // Ο Γενικός Γραμματέας // // Ο Πρόεδρος // Enrico VINCI // // PLUMB

(1) ΕΕ αριθ. L 25 της 30. 1. 1976, σ. 1.

(2) ΕΕ αριθ. C 336 της 15. 12. 1987, σ. 1.

(3) Βλέπε σελίδα 52 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1990, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγγή, στην Κοινότητα, μη επεξεργασμένου ελαιολάδου καταγωγής Αλγερίας ( 88/643/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας(1 ), που άρχισε να ισχύει την 1η Νοεμβρίου 1978, και ιδίως το παράρτημα Β αυτής της συμφωνίας,

τη σύσταση της Επιτροπής,

Εκτιμώντας ότι πρέπει να εγκριθεί η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1990, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή, στην Κοινότητα, μη επεξεργασμένου ελαιολάδου των κωδικών ΣΟ 1509^10^10, 1509^10^90 και 1510^00^10, καταγωγής Αλγερίας,

ΑΠΟΦΑΣΙΖΕΙ :

Αρθρο 1 Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1990, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή, στην Κοινότητα, μη επεξεργασμένου ελαιολάδου των κωδικών ΣΟ 1509^10^10, 1509^10^90 και 1509^00^10, καταγωγής Αλγερίας, εγκρίνεται εξ ονόματος της Κοινότητας;

Το κείμενο της συμφωνίας επισυνάπτεται στην παρούσα απόφαση .

Αρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία, δεσμεύοντας την Κοινότητα .

Αρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 21ης Δεκεμβρίου 1988 .

Για το ΣυμβούλιοΗ ΠρόεδροςΒ . ΠΑΠΑΝΔΡΕΟΥ ( 1)ΕΕ αριθ . L 263 της 27.^9.^1978, σ . 2 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Νοεμβρίου 1988

για τη βελτίωση της αποτελεσματικότητας των γεωργικών διαρθρώσεων στην Ιταλία (Emilia-Romagna), σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(88/603/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η ιταλική κυβέρνηση ανακοίνωσε, στις 19 Μαΐου 1988 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την απόφαση του περιφερειακού συμβουλίου της περιοχής Emilia-Romagna αριθ. 1930 της 6ης Απριλίου 1988 για τροποποίηση της αποφάσεως αριθ. 758 της 18ης Ιουνίου περί της εφαρμογής του κανονισμού (ΕΟΚ) αριθ. 797/85·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·

ότι οι προαναφερθείσες διατάξεις ανταποκρίνονται στους όρους και στους στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του ΕΓΤΠΕ για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις της περιοχής Emilia-Romagna περί της εφαρμογής του κανονισμού (ΕΟΚ) αριθ. 797/85 που περιλαμβάνονται στην απόφαση αριθ. 758 της 18ης Ιουνίου 1986 πληρούν, λαμβανομένων υπόψη των τροποποιήσεων που επιφέρθηκαν από την απόφαση αριθ. 1930 της 6ης Απριλίου 1988 και ανακοινώθηκαν από την ιταλική κυβέρνηση, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 18 Νοεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.